《忆母》
明代·殷奎

底事别离苦，忽当贫贱年。晨昏三载隔，梦寐五更连。

老泪寒灯下，愁容暗镜前。此冤无乃酷，焉得问高天。

作者简介：苏州府昆山人，字孝章，一字孝伯，号强斋。少从杨维桢习《春秋》。博学精审，勤于纂述。洪武初曾任咸阳教谕。念母致疾而卒，年四十六。门人私谥文懿先生。有《道学统系图》、《强斋集》、《陕西图经》、《关中名胜集》、《昆山志》、《咸阳志》。